**ZAPISNIK**

**10. redovite sjednice Fakultetskoga vijeća Filozofskog fakulteta u Zagrebu**

**održane 10. srpnja 2019. u Vijećnici, s početkom u 9 sati**

**PRISUTNI:**

dr. sc. I. Polak, dr. sc. N. Pavlović, dr. sc. G. Antunović, dr. sc. D. Šporer, dr. sc. T. Brlek, dr. sc. S. Jurić, dr. sc. I. Latković, dr. sc. I. Baković, dr. sc. Đ. Čilić Škeljo, dr. sc. Z. Kovačević, dr. sc. B. Barčot, dr. sc. I. Peruško Vindakijević, dr. sc. T. Fuderer, dr. sc. V. Erdeljac, dr. sc. I. Raffaelli, dr. sc. I. Andrijanić, dr. sc. G. Kardaš, dr. sc. V. Kursar, dr. sc. K. Katalinić, dr. sc. V. Rezar, dr. sc. N. Jovanović, dr. sc. E. Pletikos Olof, dr. sc. M. Liker, dr. sc. K. Mićanović, dr. sc. T. Bogdan, dr. sc. L. Molvarec, dr. sc. M. Žagar, dr. sc. T. Rubić, dr. sc. M. Rajković Iveta, dr. sc. T. Petrović Leš, dr. sc. M. Burić, dr. sc. D. Demicheli, dr. sc. K. Kardov, dr. sc. K. Nikodem, dr. sc. A. Vukelić, dr. sc. H. Jurić, dr. sc. M. Tokić, dr. sc. E. Slunjski, dr. sc. Z. Komar, dr. sc. I. Markić, dr. sc. Z. Sikirić, dr. sc. Z. Blažević, dr. sc. N. Budak, dr. sc. I. Ograjšek Gorenjak, dr. sc. F. Dulibić, dr. sc. D. Šourek, dr. sc. D. Damjanović, dr. sc. D. Ivanec, dr. sc. M. Tadinac, dr. sc. M. Jelić, dr. sc. T. Vukasović Hlupić, dr. sc. M. Banek Zorica, dr. sc. K. Pavlina, dr. sc. D. Babić, dr. sc. C. Magerski, dr. sc. S. Turković, dr. sc. M. Čale, dr. sc. V. Kovačić, dr. sc. P. Radosavljević, dr. sc. M. Polić Bobić, dr. sc. D. Dubravec Labaš, P. Barbarić, Z. Glavaš, dr. sc. J. Spreicer, K. Vugdelija, N. Tomašegović, M. Ružojčić, dr. sc. J. Večerina, V. Novosel, mr. sc. J. Gošnik (70)

**Studenti:** N. Trkovnik, L. Gegić, T. Karlić, P. Požgaj, P. Rukelj, K. Držaić, L. Vrljić, V. Drača, I. Masnikosa, K. Jurak (10)

**Zaposleničko vijeće:** D. Nikolić

**Dekanica:** dr. sc. Vesna Vlahović-Štetić (1)

**Prodekan za organizaciju i razvoj**: dr. sc. Dean Duda (1)

**Prodekan za poslovanje:** dr. sc. Mateusz-Milan Stanojević (1)

**Prodekan za znanost i međunarodnu suradnju**: dr. sc. Dragan Bagić (1)

**Prodekanica za nastavu i studente**: dr. sc. Tanja Bukovčan (1)

**Prodekanica za studijske programe i cjeloživotno obrazovanje:**

doc. dr. sc. Zrinka Božić Blanuša (1)

**Glavna tajnica:** D. Vuković

**ODSUTNI:**

dr. sc. I. Zagorac, dr. sc. N. Ivić (2)

**Studenti:** L. Drakula, P. Kurtović, V. Mesić, M. Podboj (4)

**Tajnica:** I. Benaković

Sjednici predsjedava dekanica prof. dr. sc. Vesna Vlahović-Štetić.

Od ukupno 92 člana Fakultetskoga vijeća sjednici je bilo nazočno 86 članova, odnosno natpolovična većina (47) potrebna za održavanje sjednice i donošenje pravovaljanih odluka

Dekanica prof. dr. sc. Vesna Vlahović-Štetić otvorila je 10. sjednicu Fakultetskoga vijeća u akad. god. 2018/2019. i pozdravila nazočne.

Izmjene i dopune dnevnog reda:

U točki 20. ispravlja se zvanje trećeg člana, umjesto prof. treba pisati izv. prof.

Na prijedlog dr. sc. I. Polak u točki 43. mijenja se povjerenstvo i predlaže se povjerenstvo u sastavu:

1. izv. prof. dr. sc. Iva Polak

2. prof. dr. sc. Stipe Grgas

3. prof. dr. sc. Predrag Brebanović (Univerzitet u Beogradu, Filološki fakultet)

Fakultetsko vijeće javnim je izjašnjavanjem jednoglasno prihvatilo dnevni red uz navedene izmjene.

**Ad** **1.** Pogrešno je najavljena točka 56., točno glasi: Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno-nastavno zvanje **docenta** za područje društvenih znanosti, polje sociologija, na Zavodu za dizajn tekstila i odjeće Tekstilno-tehnološkog fakulteta Sveučilišta u Zagrebu

1. doc. dr. sc. Kruno Kardov

2. prof. dr. sc. Ozren Žunec

3. prof. dr. sc. Žarko Paić (Tekstilno-tehnološki fakultet, Zagreb)

Dr. sc. H. Jurić tražio je dopunu zapisnika na stranici 30. i 31. Umjesto „ radnička prava brani predstavnik Sindikata“ treba pisati „radnička prava brani jedan predstavnik Sindikata“. Također, na istoj stranici umjesto „Smatra da navedeni zaposlenici nisu samo ponuđači radne snage nego bi trebali imati priliku da suodlučuju u ovome“ treba pisati „Citiravši Deana Dudu rekao je da navedeni zaposlenici nisu samo ponuđači radne snage nego bi trebali imati priliku da suodlučuju u ovome.“ Na pitanje dr. sc. Dude za izvor citata dr. sc. H. Jurić navodi da je izvor www.radnički.org, članak Ane Vragolović od 8. listopada 2016. o tribini *Ljevica – što da se radi*.

Fakultetsko vijeće javnim je izjašnjavanjem jednoglasno prihvatilo zapisnik 9. sjednice Fakultetskog vijeća održane 19. lipnja 2019. uz navedene izmjene i dopune.

**Ad 2.**

Obavijesti dekanice

* Vezano za Naputak Sveučilišta koji je priložen u materijalima, dekanica navodi da je Uprava reagirala i da će i dalje inzistirati na tome da su koeficijenti koeficijenti Filozofskog fakulteta i da što se toga tiče na Senatu nije bilo nikakvih promjena u planu.
* Nadalje, od Matičnog odbora za područje humanističkih znanosti, polje filozofije i teologije primljena je odluka kojom se ne potvrđuje mišljenje i ne prihvaća prijedlog Filozofskog fakulteta da se oduzme znanstveno zvanje prof. Čoviću.
* Od Etičkog savjeta Sveučilišta stigla je odluka vezano za prijavu protiv dr. sc. Ž. Holjevac nije da nezakonitost i protustatutarnost te slanje poruke elektroničke pošte s upozorenjem ne predstavlja nemar ni zlouporabu položaja. Odluka je proslijeđena tužiteljima.

Dr. sc. D. Šporer osvrnuo se na obavijest o odluci Etičkog savjeta. Podsjeća da su prošlu jesen promijenjene odrednice Etičkog kodeksa kojima je dopušteno da se preispituju slučajevi koji su jednom bili zaključeni. Nadalje, vezano za slučaj dr. sc. Holjevca, ističe da se u odluci navode neprovjerene i neistinite tvrdnje, a jedna od njih je da je navedeni mail s prijetnjom osim na adrese četiri tužitelja poslan i članovima Vijeća, no nikada nitko, niti Etičko povjerenstvo FF-a niti neko drugo tijelo nije utvrdilo kome je sve mail poslan, odnosno tko su sve bili adresati u CC i BCC rubrikama maila.U odluci se Etički savjet poziva na izjavu dr. sc. Holjevca, a dr. sc. Šporer ističe da je dr. sc. Holjevac pred Etičkim povjerenstvom Fakulteta izjavio da se ne sjeća kome je mail upućen i prebacivao je odgovornost na službe. Nadalje, u odluci se ignorira to da se u izvornoj prijetnji dr. sc. Holjevac poziva na članak 322. Kaznenog zakona i time implicitno sebe proglasio za službenu osobu, a u članku 87. tog zakona navodi se tko su službene osobe što dekan nije. Također, na sučeljavanju pred Etičkim povjerenstvom dr. sc. Holjevac je priznao da nije konzultirao pravnike i da se samostalno upustio u tumačenje odredbi Kaznenog zakona i primjene toga iz Kaznenog zakona što je smatra dr. sc. Šporer skandalozno, a tu činjenicu je Etički savjet Sveučilišta u svojoj odluci potpuno zanemario. Također, dr. sc. Holjevac je u sučeljavanju pred Etičkim povjerenstvom tvrdio da je on sastavio izvorni mail, međutim, njegov kolega dr. sc. H. Gračanin je u jednoj fakultetskoj dvorani pred pedesetak ljudi izjavio da taj mail nije sastavio Željko Holjevac. Dr. sc. Šporer zaključuje da se zapravo nikad nije doznao pravi identitet autora maila. Podsjeća da se puno slušalo o akademskoj razini i pozivanju na akademsku razinu, a u ovom slučaju smatra da se radi o iznošenju potpuno neprovjerenih tvrdnji, zataškavanju identiteta, mijenjanju iskaza, lažnom predstavljanju, kao i neosnovane prijetnje zatvorom. Također, s obzirom da je dr. sc. Jurić član Etičkog savjeta zamolio ga je da komentira odluku jer smatra da je odluka sramotna baš zbog toga što govori o tome da je takav tip ponašanja i takav tip komunikacije u redu. Završno je postavio pitanje dekanici je li Etičko povjerenstvo Fakulteta ponovo razmatralo navedeni predmet s obzirom da se u odluci spominje da je Etički savjet Sveučilišta vratio taj predmet na razmatranje našem Etičkom povjerenstvu u lipnju.

Dekanica je odgovorila da Etičko povjerenstvo Fakulteta nije ponovo razmatralo predmet jer je zaključilo da ono ne može funkcionirati uz ovakav Etički kodeks i da će podnijeti prijavu Ustavnom sudu, međutim, to još nisu učinili, a predmete koji im se vraćaju ne rješavaju jer smatraju da je sadašnji Etički kodeks u suprotnosti s akademskim slobodama i da nije u skladu s onim kakav bi etički kodeks trebao biti. Navedeni predmet su dobili, ali ga nisu razmatrali. Vezano za Etičko povjerenstvo dekanica navodi da Fakultetsko vijeće morati donijeti neku odluku da to tijelo profunkcionira jer ovako nije efikasno. Održano je nekoliko sastanaka, ali Etičko povjerenstvo je odlučno u tome da ne mogu funkcionirati pod takvim uvjetima.

Dr. sc. H. Jurić naveo je da se izuzeo kod formiranja tijela koje će priređivati materijale u ime Etičkoga savjeta jer je mišljenja da je u takvim situacijama bolje da ne budu uključeni ljudi, ako nije nužno, s matičnih institucija odnosno institucija s kojih dolaze predmeti. Što se tiče samog teksta odluke mišljenja je da je u redu te ističe da ne želi komentirati dokument niti govoriti u ime Etičkog savjeta.

Dr. sc. T. Bogdan zamolio je dekanicu da kratko obrazloži dopis Matičnog odbora vezano za odbacivanje zahtjeva Fakultetskog vijeća za oduzimanje zvanja prof. Čoviću te postavio pitanje postoje li neki mogući daljnji pravni koraci.

Dekanica navodi da se u odluci prvo navodi da je kod izbora u zvanje nije postojao matični odbor nego matično povjerenstvo. Nadalje, navode da su od Fakulteta tražili određenu dokumentaciju koja nije dostavljena. Vezano za to dekanica ističe da se radi o dokumentima koji nemaju nikakve veze sa slučajem oduzimanja zvanja te je Fakultet to odbio i Matičnom odboru je odgovoreno da je dostavljeno sve što je Zakon traži. Nakon toga je Matični odbor utvrdio da je Fakultet odbio dostaviti dokumentaciju. Nadalje u odluci stoji da povjerenstvo nije imenovano s neutralnom zadaćom nego s imperativnom zadaćom za razmatranje i utvrđivanje valjanih razloga za oduzimanje znanstveno-nastavnog zvanja. Vezano za to navode da Zakon ne poznaje institut oduzimanja znanstveno-nastavnog zvanja nego samo znanstvenog, a dr. sc. Čović biran je jednom odlukom gdje se biralo i u jedno i u drugo zvanje. U odluci stoji i da nije jasno oduzimanje kojeg zvanja se traži. Također se navodi da Filozofski fakultet ima problema s matičnošću kad je riječ o filozofiji, da stručno povjerenstvo iznosi paušalne tvrdnje, sumnjičenja, impresionističke prosudbe i neutemeljene etičke osude izvan okvira važećih propisa za predmetni slučaj i za to navode primjere. Nadalje, da se izvještaj stručnoga povjerenstva zasniva na indicijama, snažnim indikacijama, dojmovima, osnovanim sumnjama, kao i na pozivanju na općeprihvaćene norme da bi se sve to na kraju izvještaja pretvorilo u ključne činjenice i da nepoznavanje normativnog okvira i akademske prakse do razine koji se može označiti kao diletantizam najjednostavnije se može ilustrirati zbunjujućem korištenju odnosno brkanjem značenja pojam kategorizacija. Također, Matični odbor postavlja pitanje jesu li članovi povjerenstva dr. sc. Sesardić i dr. sc. Barbarić izabrani u znanstveno-nastavno zvanje redovitog profesora.

Dr. sc. M. Polić Bobić podsjetila je da se na Vijeću kod donošenja odluke upozoravalo da izvještaj nema formu koju imaju izvještaji za napredovanja. Zamolila je dekanicu da članovi Vijeća dobiju odluku Matičnog odbora kako bi bili upoznati sa svime što je u izvještaju sporno.

Zaključeno je da će biti dostavljena članovima Vijeća.

* Dekanica je dalje izvijestila da je dobila nekoliko upozorenja za protuzakonito i protustatutarno postupanje. Dva upozorenja vežu se uz situaciju da su neki profesori održali ispit i diplomski ispit s predbolonjskom studenticom koja nikad nije podnijela molbu za završetak studija i koja je trebala biti uz molbu vraćena na bolonjski sustav. Te profesore je pozvala na razgovor i u razgovoru im rekla da je to nedopustivo i da je takvo postupanje za disciplinski postupak, no nije ih uputila na disciplinski postupak. O svemu je obaviješten rektor koji je dekanici uputio dopis u kojem navodi da je protustatutarno postupila kada je te profesore pozvala na razgovor.
* Drugo upozorenje vezano je za to što Fakultet nema Pravilnik o radu. Dekanica navodi da je Pravilnik u izradi i da je Fakultet bio obvezan donijeti ga još 2014. kad je dekan bio rektor Boras i tom smislu je rektoru i odgovoreno.
* Također je stiglo i upozorenje za protustatutarno raspisivanje natječaja za zapošljavanje na suradničko zvanje i radno mjesto poslijedoktoranda bez suglasnosti Sveučilišta. O tome je dekanica razgovarala s rektorom i mišljenja je da je taj problem riješen.

Obavijesti prodekana dr. sc. D. Bagića:

* Prodekan je izvijestio da je od Sveučilišta primio dopis vezan uz financiranje znanstvenih časopisa koji će proslijediti urednicima časopisa. Na Senatu se raspravljalo o financiranju znanstvenih časopisa odnosno raspravljalo se o činjenici da je Ministarstvo raspisalo javni poziv samo za časopise koji izdaju profesionalne udruge i da tim javnim pozivom, za razliku od dosadašnjeg modela, nisu obuhvaćeni časopisi kojih su izdavači visoka učilišta i javni instituti. U vezi s tim je jučer na Senatu usvojen apel u kojem se traži od Ministarstva da revidira namjeru i da promijeni sustav financiranja časopisa. U tom apelu se argumentira da se upravo iz tog javnog poziva može naslutiti da se radi o značajnom smanjenju ukupnih sredstava koja se izdvajaju za financiranje znanstvenih časopisa. Senat je donio naputak uredništvima znanstvenih časopisa čiji su izdavači sastavnice Sveučilišta u Zagrebu da se, bez obzira što javni poziv nije namijenjen časopisima čiji su izdavači visoka učilišta, jave na taj javni poziv kako bi ukoliko Ministarstvo promijeni odluku prijave bile podnesene.

Dr. sc. H. Jurić zamolio je da se dopis pošalje svima na mailing listu što je prihvaćeno.

Obavijesti prodekanice dr. sc. Z. Božić Blanuša:

* Dr. sc. Z. Božić Blanuša izvijestila je da su na Senatu potvrđeni dvopredmetni programi povijesti i arheologije i zahvaljuje odsjecima na suradnji.

Zaključena je točka.

**Ad 3.** Dr. sc. N. Jovanović izvijestio je o sjednicama Senata i Vijeća DH područja. Na sjednici Vijeća DH područja povela se kraća rasprava o prijedlogu studija demografije i hrvatskog iseljeništva. Primjedbe su dali predstavnici s Filozofskog i Pravnog fakulteta, no studij je prihvaćen i na Vijeću DH područja i na Senatu. Na sjednici Senata za redovne profesore s Filozofskog fakulteta izabrani su dr. sc. N. Karajić, dr. sc. D. Damjanović i dr. sc. H. Petrić. Nadalje, vezano uz točku o financiranju časopisa raspravljalo se o programskim ugovorima no nema nikakvih pomaka i Sveučilište i Ministarstvo stoje na svojim pozicijama. Također se raspravljalo o sredstvima za redovno financiranje. U toj raspravi je prof. Paar s PMF-a postavio pitanje zašto nije dobio odgovore na pitanja koja je postavio kad se glasalo o povećanju troškova za poslovanje Sveučilišta na što mi je odgovoreno da nije dobio odgovor jer nije podnio pisani zahtjev. Nadalje, dekanica PMF-a postavila je pitanje vezano za definiranje financijskog okvira za participacije za studente koji nemaju pravo na subvenciju no na to pitanje nije bio odgovora. Rečeno je samo da se čeka nova odluka Vlade. S obzirom na raspravu o studiju demografije troje predstavnika Filozofskog fakulteta u glasanju o studiju demografije i hrvatskog iseljeništva Hrvatskih studija bilo je suzdržano, kao što je i kod glasanja o dodjeli počasnog zvanja prof. emeritus prof. Plenkoviću jedan predstavnik s Filozofskog fakulteta bio protiv, a jedan suzdržan.

Dekanica se nadovezala vezano za čekanje suglasnosti na koje se već duže čeka, a to su suglasnosti za dr. sc. Jovanovića, dr. sc. Bogdana, dr. sc. Koren i dr. sc. Žitka. Rektor je javno na Senatu rekao da će sljedeći tjedan potpisati suglasnosti.

Dr. sc. F. Dulibić postavio je pitanje je li kod rasprave o suglasnostima spomenuta suglasnost za dr. sc. P. Markovića.

Dekanica navodi da je u tom predmetu pokrenut sudski spor no i istaknula da za dr. sc. Markovića suglasnost postoji.

Zaključena je točka.

Prije izjašnjavanja o točkama od 4. do 9. otvorena je rasprava.

Dr. sc. D. Bagić postavio je pitanje vezano za prijedlog imenovanja prof. emerite kao članice povjerenstva.

Dr. sc. T. Bogdan navodi da je preporuka s obzirom da se radi o reizboru da članica povjerenstva može biti profesorica emerita.

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 4.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora u trajnom zvanju** za područje humanističkih znanosti, polje filologija, grana teorija i povijest književnosti, na Odsjeku za komparativnu književnost

1. prof. dr. sc. Andrea Zlatar Violić

2. prof. dr. sc. Lada Čale Feldman

3. prof. dr. sc. Nikica Petković (Filozofski fakultet, Rijeka)

**Ad 5.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora** za područje humanističkih znanosti, polje filozofija, grana povijest filozofije, na Katedri za povijest filozofije na Odsjeku za filozofiju

1. prof. emeritus dr. sc. Branko Despot

2. prof. dr. sc. Lino Veljak

3. prof. dr. sc. Franci Zore (Filozofski fakultet Sveučilišta u Ljubljani)

**Ad 6.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora** za područje humanističkih znanosti, polje filozofija, grana etika, na Katedri za etiku na Odsjeku za filozofiju

1. prof. dr. sc. Lino Veljak

2. prof. emerita dr. sc. Nadežda Čačinovič

3. prof. dr. sc. Iris Tićac (Odjel za filozofiju Sveučilišta u Zadru)

**Ad 7.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **izvanrednog profesora** za područje humanističkih znanosti, polje filologija, grana kroatistika, na Katedri za stariju hrvatsku književnost Odsjeka za kroatistiku

1. izv. prof. dr. sc. Lahorka Plejić Poje

2. prof. dr. sc. Davor Dukić

3. prof. dr. sc. Valnea Delbianco (Filozofski fakultet, Pula)

**Ad 8.** Odobrava se raspis natječaja i imenuje se stručno povjerenstvo za izbor u suradničko zvanje i na radno mjesto **asistenta** za područje humanističkih znanosti, polje filologija, grana germanistika (skandinavistika), na Katedri za skandinavistiku Odsjeka za anglistiku

1. izv. prof. dr. sc. Goranka Antunović

2. dr. sc. Zvonimir Novoselec, viši lektor

3. prof. dr. sc. Višnja Josipović

**Ad 9.** Imenuje se stručno povjerenstvo za reizbor izv. prof. dr. sc. Lahorke Plejić Poje u znanstveno-nastavno zvanje i na radno mjesto **izvanredne profesorice** za područje humanističkih znanosti, polje filologija, grana kroatistika, na Odsjeku za kroatistiku

1. prof. dr. sc. Davor Dukić

2. prof. dr. sc. Tvrtko Vuković

3. prof. emerita dr. sc. Dunja Fališevac

**Ad 10.** Izabire se **dr. sc. Nevena Škrbić Alempijević** u znanstveno-nastavno zvanje i na radno mjesto **redovite profesorice** za područje humanističkih znanosti, polje etnologija i antropologija, grana etnologija, na Odsjeku za etnologiju i kulturnu antropologiju.

Otvorena je rasprava o točkama od 11. do 14.

Dekanica je dala primjedbu na tablicu u točki 12. Moli da se promijeni formulacija kod ostvarenih norma sati jer piše „neopisivo“ više. Nadalje, u istoj tablici kod uvjeta članstva u sveučilišnim i fakultetskim tijelima navodi se da je dr. sc. Olujić povjerenik za zaštitu dostojanstva što nije tijelo pa moli da se taj navod briše iz tablice.

Jednoglasno je prihvaćeno povjerenstvo za provođenje tajnog izjašnjavanja u sastavu: dr. sc. T. Brlek, dr. sc. K. Mićanović i dr. sc. T. Vukasović Hlupić koje se nakon tajnog izjašnjavanja povuklo sa sjednice da bi prebrojalo glasove i sastavilo izvještaj.

**Ad 11.** Fakultetsko vijeće je tajnim izjašnjavanjem većine prisutnih članova (od 85 glasača, 82 "za", 1 "protiv" i 2 "nevažeća") donijelo sljedeću

**o d l u k u**

Reizabire se **dr. sc. Mario Strecha** u znanstveno-nastavno zvanje i na radno mjesto **redovitog profesora** za područje humanističkih znanosti, polje povijest, grana hrvatska i svjetska moderna i suvremena povijest, na Odsjeku za povijest.

**Ad 12.** Fakultetsko vijeće je tajnim izjašnjavanjem većine prisutnih članova (od 85 glasača, 74 "za", 2 "protiv" i 9 "nevažećih") donijelo sljedeću

**o d l u k u**

Izabire se **dr. sc. Boris Olujić** u znanstveno-nastavno zvanje i na radno mjesto **redovitog profesora** za područje humanističkih znanosti, polje povijest, grana stara povijest, na Odsjeku za povijest.

**Ad 13.** Fakultetsko vijeće je tajnim izjašnjavanjem većine prisutnih članova (od 85 glasača, 84 "za", 1 "protiv" i 0 "nevažećih") donijelo sljedeću

**o d l u k u**

Izabire se **dr. sc. Bogdanka Pavelin Lešić** u znanstveno-nastavno zvanje i na radno mjesto **redovite profesorice** za područje humanističkih znanosti, polje filologija, grana romanistika, na Katedri za francuski jezik Odsjeka za romanistiku.

**Ad 14.** Fakultetsko vijeće je tajnim izjašnjavanjem većine prisutnih članova (od 85 glasača, 84 "za", 0 "protiv" i 1 "nevažeći") donijelo sljedeću

**o d l u k u**

Izabire se **dr. sc. Marijeta Rajković Iveta** u znanstveno-nastavno zvanje i na radno mjesto **izvanredne profesorice** za područje humanističkih znanosti, polje etnologija i antropologija, grana etnologija, na Odsjeku za etnologiju i kulturnu antropologiju.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

**Ad 15.** Imenuje se stručno povjerenstvo radi davanja mišljenja o izboru predloženice u znanstveno-nastavno zvanje **redovite profesorice** za područje društvenih znanosti, polje psihologija, grana ostale primijenjene psihologije, za predmete *Elementi psihologije* i *Psihologija sporta i tjelesnog vježbanja*, na Kineziološkom fakultetu Sveučilišta u Zagrebu (predloženica: dr. sc. Renata Barić)

1. prof. dr. sc Vesna Buško

2. prof. dr. sc. Dragutin Ivanec

3. prof. dr. sc. Matej Tušak (Fakulteta za šport u Ljubljani)

**Ad 16.** Fakultetsko vijeće je tajnim izjašnjavanjem većine prisutnih članova (od 85 glasača, 79 "za", 3 "protiv" i 3 "nevažeća") donijelo sljedeću

**o d l u k u**

Daje se negativno mišljenje o izboru **dr. sc. Ariane Violić-Koprivec** u nastavno zvanje **profesorice visoke škole** za područje humanističkih znanosti, polje filologija, grana romanistika, za kolegij *Francuski jezik* na Sveučilištu u Dubrovniku.

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 17.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **više znanstvene suradnice** za područje humanističkih znanosti, polje filologija (predloženica: dr. sc. Maja Zovko)

1. prof. dr. sc. Mirjana Polić Bobić

2. prof. dr. sc. Nikica Talan

3. prof. dr. sc. Branka Kalenić Ramšak (Sveučilište u Ljubljani)

**Ad 18.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog suradnika** za područje humanističkih znanosti, polje filologija (predloženik: dr. sc. Kristijan Paskojević)

1. prof. dr. sc. Mateo Žagar

2. akademik Stjepan Damjanović

3. nasl. doc. dr. sc. Ivan Botica (Staroslavenski institut, Zagreb)

**Ad 19.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene suradnice** za područje humanističkih znanosti, polje filologija (predloženica: dr. sc. Dubravka Bogutovac)

1. izv. prof. dr. sc. Tomislav Brlek

2. prof. u miru dr. sc. Dušan Marinković

3. prof. dr. sc. Sava Damjanov (Filozofski fakultet Univerziteta u Novom Sadu)

**Ad 20.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene suradnice** za područje humanističkih znanosti, polje filologija (predloženica: dr. sc. Jagoda Večerina Tomaić)

1. prof. dr. sc. Nenad Ivić

2. prof. u miru dr. sc. Karlo Budor

3. izv. prof. dr. sc. Eliezer Papo (Ben Gurion University of the Negev)

**Ad 21.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene suradnice** za područje humanističkih znanosti, polje filologija (predloženica: dr. sc. Sanja Šoštarić)

1. prof. dr. sc. Nenad Ivić

2. prof. dr. sc. Nikica Talan

3. prof. emeritus dr. sc. August Kovačec

Prije izjašnjavanja o točkama od 22. do 27. dekanica napominje da u materijalima uz točku 25. nije priložen zahtjev predloženice da se izbor provede prema starom Pravilniku.

**Ad 22.** Fakultetsko vijeće je tajnim izjašnjavanjem većine prisutnih članova (od 85 glasača, 85 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Mirje Jarak** u znanstveno zvanje **znanstvene savjetnice** za područjehumanističkih znanosti, polje arheologija, grana srednjovjekovna arheologija.

**Ad 23.** Fakultetsko vijeće je tajnim izjašnjavanjem većine prisutnih članova (od 85 glasača, 84 "za", 0 "protiv" i 1 "nevažeći") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Marijane Belaj** u znanstveno zvanje **znanstvene savjetnice** za područje humanističkih znanosti, polje etnologija i antropologija, grana etnologija.

**Ad 24.** Fakultetsko vijeće je tajnim izjašnjavanjem većine prisutnih članova (od 85 glasača, 83 "za", 1 "protiv" i 1 "nevažeći") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Tomislava Bogdana** u znanstveno zvanje **znanstvenog savjetnika** za područje humanističkih znanosti, polje filologija.

**Ad 25.** Fakultetsko vijeće je tajnim izjašnjavanjem većine prisutnih članova (od 85 glasača, 83 "za", 0 "protiv" i 2 "nevažeća") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Snježane Dobrota** u znanstveno zvanje **znanstvene savjetnice** za područje društvenih znanosti, polje pedagogija.

**Ad 26.** Fakultetsko vijeće je tajnim izjašnjavanjem većine prisutnih članova (od 85 glasača, 84 "za", 0 "protiv" i 1 "nevažeći") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Zvonimira Komara** u znanstveno zvanje **višeg znanstvenog suradnika** za područje društvenih znanosti, polje pedagogija.

**Ad 27.** Fakultetsko vijeće je tajnim izjašnjavanjem većine prisutnih članova (od 85 glasača, 83 "za", 1 "protiv" i 1 "nevažeći") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Tanje Baran** u znanstveno zvanje **znanstvene suradnice** za područje humanističkih znanosti, polje filologija, grana kroatistika.

**Ad 28.** Dekanica je otvorila točku o zajedničkoj strukturi i smjernicama novih studijskih programa.. Navodi da je dokument priložen u materijalima uz točku rezultat zakona, pravilnika, razgovora i glasanja o nekim točkama. Naglašava da dokument ne može udovoljiti željama i interesima svih, ali je dobro polazište za rad na studijskim programima.

Otvorena je rasprava o dokumentu.

Dr. sc. K. Pavlina predložio je promjenu vezno za diplomski rad. Predlaže da se za diplomski rad predvidi 16 bodova, ali da se bodovi razdijele između dva studija tako da svaki studij predviđa 8 bodova za diplomski rad. Student bi na kraju pisao jedan diplomski rad, ali bi svakom studiju ostalo dodatnih 7 bodova koje bi mogao iskoristiti za jezgru. Na način koji je sada predložen gdje svaki studij predviđa 15 bodova, na onom studiju na kojem student neće pisati rad ti bodovi će se popunjavati izbornim kolegijima za koje studij ne može utjecati što će student odslušati.

O prijedlogu se povela rasprava u kojoj su sudjelovali dr. sc. G. Antunović, K. Kardov, E. Pletikos Olof.

Dr. sc. Đ. Čilić Škeljo izvijestila je u ime Odsjeka za zapadnoslavenske jezike i književnosti zašto ne može glasati za dokument. Navodi da je Odsjek za zapadnoslavenske jezike i književnosti prihvatio uvodni modul, ali sa željom da postoji filološka inačica Uvoda u društveno-humanističke znanosti i to je bila jedna važna stavka prihvaćanja uvodnog modula. Nadalje, podržavali su prijedlog da Hrvatski jezik bude obavezan za studente koji imaju dvije neofilološke studijske grupe, što također nije ušlo konačan dokument kao ni prijedlog da se diplomski radovi pišu na obje studijske grupe. Sve navedeno je razlog zašto ne može podržati dokument.

Dekanica je podsjetila na prijedlog dr. sc. K. Pavline i postavila pitanje želi li Vijeće glasati o navedenom prijedlogu.

Povela se rasprava u kojoj su sudjelovali dr. sc. G. Antunović, dr. sc. N. Budak, dr. sc. M. Rajković Iveta, dr. sc. P. Radosavljević i dr. sc. D. Bagić.

Dr. sc. V. Kovačić komentirao je da se uvođenjem uvodnog modula i velikom količinom bodova fakultetske izbornosti previše umanjuje jezgra pojedinoga studija. Nadalje, dodjelom ECTS bodova nastavi Tjelesne i zdravstvene kulture također se umanjuje broj ECTS bodova jezgre, a time se umanjuje i količina nastave. Na početku dokumenta navodi se da se između ostalog vodi računa o tome i da studiji budu poželjniji za upis, ali smanjivanjem jezgre ide se u smjeru da bude manji interes, a ne veći kako predlagači reforme navode. Na odsjecima su vođene rasprave, ali prijedlozi nisu prihvaćeni te zaključuje da je trebalo više uzeti u obzir mišljenja odsjeka jer ne vidi smisao toga da odsjeci vode rasprave ništa od toga neće biti uvaženo. Iz navedenih razloga ne može podržati prijedlog i izražava nadu da mnogi članovi Vijeća neće podržati prijedlog.

Dr. sc. N. Jovanović mišljenja je da promjene studija koje se predlažu idu prema tome da Fakultet funkcionira kao cjelina što smatra važnim te smatra da se ne treba bojati promjena.

Dr. sc. M. Polić Bobić navodi da kao članica Odsjeka za romanistiku ne može podržati prijedlog zato što je razmišljanje članova Odsjeka na tragu onoga što su iznijeli dr. sc. Čilić Škeljo i dr. sc. Kovačić. Zaključuje da je raspravu o reformi trebalo voditi na drukčiji način.

Dr. sc. E. Pletikos Olof smatra da predložena struktura i bodovi još uopće nisu prava reforma i da se s pravim reformama počinje ujesen. Mišljenja je da ako Vijeće sada ne prihvati taj okvir da onemogućava da se uopće krene u reformu koja će sadržajno tek početi ujesen s ishodima učenja programa.

U raspravi su još sudjelovali K. Držaić i mr. sc. J. Gošnik.

Dekanica je podsjetila da je njezin program predviđao i izmjene studijskih programa, a i strategija koja je usvojena predviđa izmjene programa. Smatra da je važno da se Fakultet gleda kao cjelinu i da Fakultet ne funkcionira dovoljno dobro zato što postoje partikularni interesi i partikularni strahovi. Mišljenja je da reforma studija pruža mogućnost da se razviju svi potencijali koje ovaj fakultet ima i navedeni dokument je tek podloga za to da se ide u tom smjeru. Prije izjašnjavanja upozorila je da je kod glasanja o studijskim programima potrebna dvotrećinska većina prisutnih, a odluka se donosi natpolovičnom većinom svih članova Vijeća.

Fakultetsko vijeće javnim je izjašnjavanjem uz 64 *za*, 13 *protiv* i 6 *suzdržanih* glasova donijelo

**O D L U K U**

**o**

**zajedničkoj strukturi i smjernicama novih studijskih programa**

**Filozofskog fakulteta**

1. Svi će preddiplomski i diplomski studiji na Fakultetu biti po modelu 3+2 (Odluka Vijeća Filozofskog fakulteta 13. lipnja 2018.);
2. Slobodna dvopredmetnost strateško je opredjeljenje Fakulteta;
3. Studijski programi moraju biti zasnovani na ishodima učenja (Zakon o znanstvenoj djelatnosti i visokom obrazovanju, Članak 78; ; Pravilnik o sustavu osiguravanja kvalitete na Filozofskom fakultetu Sveučilišta u Zagrebu, Članak 7);
4. Studijski programi koji se nastavljaju na diplomskoj razini moraju biti vertikalno usklađeni: ako postoji jednopredmetni preddiplomski mora se nuditi i jednopredmetni diplomski, ako postoji dvopredmetni preddiplomski mora se nuditi i dvopredmetni diplomski (Odluka Vijeća Filozofskog fakulteta 13. lipnja 2019.);
5. Jezgru studija čine obvezni i izborni kolegiji struke (kriteriji definiranja jezgre: broj ECTS-a, ishodi učenja, struka);
6. Jezgre jednopredmetnih i dvopredmetnih studija jednakog su opsega i ishoda učenja (stečene kompetencije na razini jezgre za JP i DP studije moraju biti iste), razlika je jedino u izbornosti struke;
7. Svi studijski programi imaju obvezan zajednički Uvodni modul (Odluka Vijeća Filozofskog fakulteta 12. lipnja 2019.);
8. Uvodni modul Filozofskog fakulteta sastoji se od sljedećih kolegija: Akademske vještine, Uvod u društveno-humanističke znanosti, Strani jezik/Hrvatski jezik. Studenti neofiloloških studijskih grupa biraju između Stranog jezika i Hrvatskog jezika, ostali slušaju strani jezik. (Odluka Vijeća Filozofskog fakulteta 19. lipnja 2019.) Za izradu svih silaba Uvodnog modula bit će formirane radne skupine, a o njihovom sadržaju konačnu odluku donijet će Fakultetsko vijeće;
9. Poticat će se modularna izbornost: minimalno 3 kolegija, maksimalno 20 ECTS-a;
10. Nastavničko-metodički modul obuhvaća 55 ECTS-a (Zakon o odgoju i obrazovanju, Članak 105, Stavak 6);
11. Nastavničko-metodički modul proteže se kroz preddiplomsku (pedagogija, didaktika, psihologija) i diplomsku (metodike struke) razinu studija;
12. Završni ispit preferirani je oblik preddiplomske završnosti (završni ispit ili rad 2 – 3 ECTS boda od jezgre studija);
13. Svi jednopredmetni i dvopredmetni studenti pišu jedan diplomski rad od 15 ECTS-a: rad može biti na jednom od studija ili međuodsječki/interdisciplinarni, student bira (Odluka Vijeća Filozofskog fakulteta 12. lipnja 2019.);
14. Osigura se 30 ECTS-a za izbornost na preddiplomskom studiju (odsjeci ili FF + PEDIPSI – isključivo izbor studenta), 20 ECTS-a na diplomskom studiju (minimalno 4 ECTS-a izbornih kolegija jezgre);
15. Nastavi tjelesne i zdravstvene kulture dodijeli se 1 ECTS bod po semestru;
16. Smjerovi postoje samo na diplomskom studiju, moraju se međusobno razlikovati u najmanje 50% ECTS-a i rezultiraju akademskim nazivom uz naznaku struke (različita diploma);
17. Ukupno tjedno opterećenje studenta u nastavi: 26 sati na preddiplomskom, 20 sati na diplomskom studiju (Statut Sveučilišta u Zagrebu, Članak 69, Stavak 4);
18. U radne grupe za izradu studijskih programa uključuju se i studenti: minimalno po jedan predstavnik preddiplomskog i diplomskog studija koje delegiraju studentski predstavnici po godinama studija (ESG standard za unutarnje osiguravanje kvalitete 1.2: Izrada i odobravanje programa; Pravilnik o sustavu osiguravanja kvalitete na Filozofskom fakultetu Sveučilišta u Zagrebu, Članak 6, Stavak 2).

**Grafički prikaz zajedničke strukture novih studijskih programa**

**Filozofskog fakulteta**

**JEDNOPREDMETNI STUDIJ** (PREDDIPLOMSKI)

|  |
| --- |
| **68 ECTS-a JEZGRA**2-3 ECTS-a ZAVRŠNOST |
| **68 ECTS-a IZBORNOST STRUKE** (moduli/kolegiji) |
| **30 ECTS-a IZBORNOST** (odsjek/ FF, student bira) |
| **4 ECTS-a TZK** |
| **10 ECTS-a UVODNI MODUL FF-a**4 ECTS-a STRANI JEZIK/HRVATSKI JEZIK (studenti neofiloloških grupa biraju, ostali slušaju strani jezik)3 ECTS-a AKADEMSKE VJEŠTINE3 ECTS-a UVOD U DRUŠTVENO-HUMANISTIČKE ZNANOSTI |

**JEDNOPREDMETNI STUDIJ** (DIPLOMSKI - nenastavnički)

|  |
| --- |
| **50 ECTS-a JEZGRA**35 ECTS-a KOLEGIJI S ODSJEKA 15 ECTS-a DIPLOMSKI RAD |
| **50 ECTS-a IZBORNOST STRUKE** (odsjek) |
| **20 ECTS-a IZBORNOST** ODSJEK/ FF (STUDENT BIRA) |

**JEDNOPREDMETNI STUDIJ** (DIPLOMSKI - nastavnički)

|  |
| --- |
| **50 ECTS-a JEZGRA NASTAVNIČKOG STUDIJA**20 ECTS-a METODIKA + PRAKSA15 ECTS-a PRIMIJENJENA STRUKA (ODSJEK)15 ECTS-a DIPLOMSKI RAD |
| **35 ECTS-a IZBORNOST STRUKE** ODSJEK |
| **5 ECTS-a CZON** |
| **30 ECTS-A IZBORNOST** ODSJEK/ FF |

**DVOPREDMETNI STUDIJ** (PREDDIPLOMSKI)

|  |  |
| --- | --- |
| **68 ECTS-a JEZGRA A1**2-3 ECTS-a ZAVRŠNOST | **68 ECTS-a JEZGRA A2**2-3 ECTS-a ZAVRŠNOST |
| **30 ECTS-a IZBORNOST**ODSJECI, FF, 15 ECTS-a PEDIPSI (BUDUĆI STUDENTI NAST. STUDIJA) |
| **4 ECTS- a TZK** |
| **10 ECTS-a UVODNI MODUL FF-a**4 ECTS-a STRANI JEZIK/HRVATSKI JEZIK (studenti neofiloloških grupa biraju, ostali slušaju)3 ECTS-a AKADEMSKE VJEŠTINE3 ECTS-a UVOD U DRUŠTVENO-HUMANISTIČKE ZNANOSTI |

**DVOPREDMETNI STUDIJ** (DIPLOMSKI – nast/nast)

|  |  |
| --- | --- |
| **50 ECTS-a****JEZGRA NAST. STUDIJA A1**20 ECTS-a METODIKA + PRAKSA15 ECTS-a KOLEGIJI S ODSJEKA15 ECTS-a DIPLOMSKI RAD | **50 ECTS-a****JEZGRA NAST. STUDIJA A2**20 ECTS-a METODIKA + PRAKSA30 ECTS-a KOLEGIJI S ODSJEKA |
| **20 ECTS-a IZBORNOST** ODSJECI/ FF |

**DVOPREDMETNI STUDIJ** (DIPLOMSKI – nast/nenast s diplomskim radom na nast. studiju)

|  |  |
| --- | --- |
| **50 ECTS-a JEZGRA NASTAVNIČKOG STUDIJA A1**20 ECTS-a METODIKA + PRAKSA15 ECTS-a PRIMIJENJENA STRUKA (ODSJEK)15 ECTS-a DIPLOMSKI RAD | **50 ECTS-a JEZGRA NENASTAVNIČKOG STUDIJA A2**50 ECTS- a KOLEGIJI S ODSJEKA |
| **5 ECTS-a CZON** |
| **15 ECTS-a IZBORNOST** ODSJECI/ FF |

**DVOPREDMETNI STUDIJ** (DIPLOMSKI – nast/nenast s diplomskim radom na nenast. studiju)

|  |  |
| --- | --- |
| **50 ECTS-a JEZGRA NASTAVNIČKOG STUDIJA A1**20 ECTS-a METODIKA + PRAKSA15 ECTS-a PRIMIJENJENA STRUKA (ODSJEK)15 ECTS-a KOLEGIJI S ODSJEKA | **50 ECTS-a JEZGRA NENASTAVNIČKOG STUDIJA A2**35 ECTS-a KOLEGIJI S ODSJEKA15 ECTS-a DIPLOMSKI RAD  |
| **5 ECTS-a CZON** |
| **15 ECTS-a IZBORNOST**ODSJECI/ FF |

**DVOPREDMETNI STUDIJ** (DIPLOMSKI – nenast/nenast)

|  |  |
| --- | --- |
| **50 ECTS-a****JEZGRA NENASTAVNIČKOG STUDIJA A1**35 ECTS-a KOLEGIJI S ODSJEKA15 ECTS-a DIPLOMSKI RAD | **50 ECTS-a****JEZGRA NENASTAVNIČKOG STUDIJA A2**50 ECTS-a KOLEGIJI S ODSJEKA |
| **20 ECTS-a IZBORNOST**ODSJECI/ FF |

**Ad 29.** Dr. sc. Z. Božić Blanuša izvijestila je o izmjenama izvedbenog plana koje je prihvatilo Povjerenstvo za osiguravanje kvalitete na sastanku održanom 2. srpnja. Radi se o izmjenama koje se odnose na izmjene nositelja i izvođača u sljedećoj akademskoj godini na kolegijima i to zbog korištenja slobodnih studijskih godina koje su odobrene nakon što je već prijavljen izvedbeni plan pa su odsjeci to morali provesti, zbog bolovanja pa se nastava morala na određenim odsjecima preraspodijeliti i zbog napredovanja nekih nastavnika koji su mogli preuzeti nositeljstvo. Također se predlažu zamrzavanja nekoliko izbornih kolegija zbog duljih bolovanja nastavnika. Napominje da su u materijalima novi obrasci i nove procedure koje bi trebale pomoći da se stvari ubrzaju i da se smanji papirologija.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Izmjene u izvedbenom planu za akad. god. 2019/2020.

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 30.** Odobrava se angažiranje ugovornih lektora na Odsjeku za indologiju i dalekoistočne studije za kineski, japanski, korejski i hindski jezik za akad. god. 2019/2020.:

* **dr. sc. Wu Weimin** naKatedri za sinologiju,
* **dr. sc.** **Jyoti Sharma** na Katedri za indologiju,
* **Masaaki Tachiki** naKatedri za japanologiju (privremena zamjena za Shin Ayukawa),
* **Yaewon Ryu** za korejski jezik na Katedri za indologiju.

**Ad 31.** Izabiru se mentori Odsjeka za germanistiku za metodiku nastave njemačkog jezika za akad. god. 2019/2020.:

1. Tanja Bogdanić, Osnovna škola Borovje, Davora Zbiljskog 7
2. Yvonne Dora Jurin, Osnovna škola Dr. Ivana Merza, Račkoga 4
3. Alma Kalinski, Osnovna škola Silvija Strahimira Kranjčevića, Baltazara Bogišića 13
4. Mara Pekez, Osnovna škola Sesvete, Ivana Gorana Kovačića 19, Sesvete
5. Kristina Pilić Ivkošić, Osnovna škola Alojzija Stepinca, Palinovečka 42
6. Dinka Štiglmayer Bočkarjov, Osnovna škola A. Harambašića, Harambašićeva 18
7. Vita Žiborski Kovačić, Osnovna škola Bukovac, Trnac 42
8. Marianna Brekalo, XVIII. Gimnazija, Mesićeva ul. 35, 10000, Zagreb
9. Željka Brezni, Srednja škola Ban Josip Jelačić, Trg dr. Franje Tuđmana 1, 10290 Zaprešić
10. Višnja Čutura, Klasična gimnazija, Križanićeva 4a
11. Andreja Korčanin, Gimnazija Sesvete, Bistrička ul. 7, 10360, Sesvete
12. Irena Lasić, V. Gimnazija, Klaićeva 1
13. Ruža Tomljanović, IV. Gimnazija, Ulica Žarka Dolinara 9, Kajzerica, Zagreb
14. Lana Korenčić, Svijet jezika, Vodnikova 12
15. Suzana Šimunac, Svijet jezika, Vodnikova 12
16. Sandra Ognjan, Sova, Varšavska 14
17. Rašeljka Bilić, OŠ Tina Ujevića, Koturaška 75, 10 000 Zagreb

**Ad 32.** Prihvaća se izvještaj poslijedoktorandice **dr. sc. Vinke Matijević** o radu na Odsjeku za arheologiju**.**

**Ad 33.** Prihvaća se izvještaj o radu **Janje Čulig**, asistentice na Odsjeku za anglistiku.

**Ad 34.** Prihvaća se izvještaj o radu **Marka Kosa**, asistenta na Odsjeku za filozofiju.

**Ad 35.** Prihvaća se izvještaj o radu **Luke Perušića**, asistenta na Odsjeku za filozofiju.

**Ad 36.** Prihvaća se izvještaj o radu **Jurice Polančeca,** asistenta na Odsjeku za lingvistiku.

**Ad 37.** Imenuje se stručno povjerenstvo za ocjenu teme **Irene Medvešek** pod naslovom **Diskursna analiza turističkih vodiča Zagreba od 1882. do 1936.**, na poslijediplomskome doktorskome studiju Lingvistike, mentori: izv. prof. dr. sc. Anita Skelin Horvat i prof. dr. sc. Velimir Piškorec

1. izv. prof. dr. sc. Mislava Bertoša

2. dr. sc. Daniela Angelina Jelinčić, znan. savjetnik (Institut za razvoj i međunarodne odnose, Zagreb)

3. izv. prof. dr. sc. Anita Skelin Horvat

**Ad 38.** Imenuje se stručno povjerenstvo za ocjenu teme **Nataše Dimitrijević** pod naslovom **Leksikalizacija pojma 'sukob' u najstarijim hrvatskim pravnim spomenicima – sintaktičko-semantička analiza**, na poslijediplomskome doktorskome studiju Lingvistike, mentorice: prof. dr. sc. Ida Raffaelli i doc. dr. sc. Tanja Kuštović

1. prof. dr. sc. Milena Žic Fuchs

2. dr. sc. Kristina Štrkalj-Despot, znan. savjetnica (Institut za hrvatski jezik i jezikoslovlje, Zagreb)

3. prof. dr. sc. Ida Raffaelli

**Ad 39.** Imenuje se stručno povjerenstvo za ocjenu teme **Petra Bujasa** pod naslovom **Religijom protiv magije ili magijom protiv magije - Magijski elementi u dokazivanju i kažnjavanju u sudskim procesima protiv optuženih za zločin čarobnjaštva (maleficij) na području Zagreba i sjeverozapadne Hrvatske u 17. i 18. stoljeću**, na poslijediplomskome doktorskome studiju Etnologije i kulturne antropologije, mentori: dr. sc. Žarko Španiček (Ministarstvo kulture RH) i izv. prof. dr. sc. Hrvoje Gračanin

1. prof. dr. sc. Zrinka Blažević

2. izv. prof. dr. sc. Marijana Belaj

3. izv. prof. dr. sc. Luka Šešo (Hrvatsko katoličko sveučilište, Zagreb)

**Ad 40.** Imenuje se stručno povjerenstvo za ocjenu teme **Vedrane Berlengi Kapušin** pod naslovom **Prekidi koherencije u pisanim tekstovima korisnika francuskoga kao stranog jezika,** na poslijediplomskome doktorskome studiju Glotodidaktike, mentorice: izv. prof. dr. sc. Vesna Bagarić Medve (Sveučilište J. J. Strossmayera u Osijeku) i naslovna doc. dr. sc. Andrea-Beata Jelić

1. doc. dr. sc. Marija Lütze-Miculinić

2. dr. sc. Tomislava Bošnjak Botica, zn. sur. (Institut za hrvatski jezik i jezikoslovlje, Zagreb)

3. dr. sc. Stela Letica Krevelj, zn. sur.

**Ad 41.** Imenuje se stručno povjerenstvo za ocjenu teme **Sandre Jukić** pod naslovom **Tumačenje pisanoga teksta na temelju diktiranoga predloška u hrvatskome jeziku,** na poslijediplomskome doktorskome studiju Glotodidaktike, mentorice: prof. dr. sc. Zrinka Jelaska i doc. dr. sc. Željka Macan (Sveučilište u Rijeci, Filozofski fakultet)

1. doc. dr. sc. Ana Ćavar

2. prof. dr. sc. Dunja Pavličević Franić (Učiteljski fakultet, Zagreb)

3. dr. sc. Milvia Gulešić Machata, zn. sur.

**Ad 42.** Imenuje se stručno povjerenstvo za ocjenu teme **Jasenka Zekića** pod naslovom **Urbana povijest i javni gradski prijevoz: Pula 1904.-1984.,** na poslijediplomskome doktorskome studiju Modernei suvremene hrvatske povijesti u europskom i svjetskom kontekstu, mentor: izv. prof. dr. sc. Igor Duda (Sveučilište Jurja Dobrile u Puli)

1. prof. dr. sc. ivo Goldstein

2. izv. prof. dr. sc. Ivica Šute

3. doc. dr. sc. Mihovil Dabo (Sveučilište Jurja Dobrile u Puli)

**Ad 43.** Imenuje se stručno povjerenstvo za ocjenu teme **Lovre Furjanića** pod naslovom **Transhumanizam kao paradigma čitanja književnosti,** na poslijediplomskome doktorskome studiju Znanosti o književnosti, teatrologije i dramatologije, filmologije, muzikologije i studija kulture, mentor: prof. dr. sc. Stipe Grgas

1. izv. prof. dr. sc. Iva Polak

2. prof. dr. sc. Stipe Grgas

3. prof. dr. sc. Predrag Brebanović (Univerzitet u Beogradu, Filološki fakultet)

**Ad 44.** Imenuje se stručno povjerenstvo za ocjenu teme **dr. sc. Edite Rogulj** pod naslovom **Važnosti igre na otvorenome za razvoj socijalnih kompetencija djece rane i predškolske dobi**, na poslijediplomskome doktorskome studiju Pedagogije, mentorica: prof. dr. sc. Anka Jurčević Lozančić (Učiteljski fakultet, Zagreb)

1. prof. dr. sc. Edita Slunjski

2. prof. dr. sc. Maja Ljubetić (Sveučilište u Splitu)

3. prof. dr. sc. Anka Jurčević Lozančić (Učiteljski fakultet, Zagreb)

**Ad 45.** Prihvaća se tema **Bojane Mikelenić** pod naslovom **Kontrastivna korpusna analiza prijedložne dopune u španjolskome i njezinih ekvivalenata u hrvatskome**, na poslijediplomskome doktorskome studiju Lingvistike, mentori: prof. dr. sc. Marko Tadić i prof. dr. sc. Jasmina Markič (Univerza v Ljubljani, Filozofska fakulteta).

**Ad 46.** Prihvaća se tema **Elis Baćac** pod naslovom **Folkloristička i kulturnoantropološka analiza suvremenih festivala temeljenih na usmenim pričama − studija slučaja festivala „LegendFest Pićan”,** na poslijediplomskome doktorskome studiju Hrvatske kulture, mentorice: doc. dr. sc. Evelina Rudan Kapec i izv. prof. dr. sc. Nevena Škrbić Alempijević.

**Ad 47.** Prihvaća se tema **Morane Jarec** pod naslovom **Infrastrukturni projekti i društveno-kulturno oblikovanje prostora u Gorskome kotaru**, na poslijediplomskome doktorskome studiju Etnologije i kulturne antropologije, mentorica: dr. sc. Valentina Gulin Zrnić, zn. savjetnica (Institut za etnologiju i folkloristiku, Zagreb).

**Ad 48.** Prihvaća se tema **Marijane Paule Ferenčić** pod naslovom **Tvorba umjetničkog mjesta na primjeru stvaralaštva Dušana Džamonje**, na poslijediplomskome doktorskome studiju Etnologije i kulturne antropologije, mentorice: izv. prof. dr. sc. Nevena Škrbić Alempijević i doc. dr. sc. Lovorka Magaš Bilandžić.

**Ad 49.** Prihvaća se tema **Igora Tretinjaka** pod naslovom **Vizualni aspekti lutkarstva za odrasle u Hrvatskoj**, na poslijediplomskome doktorskome studiju Književnosti, izvedbenih umjetnosti, filma i kulture, mentorice: izv. prof. dr. sc. Livija Kroflin (Sveučilište J. J. Strossmayera u Osijeku, Akademija za umjetnost i kulturu) i doc. dr. sc. Lovorka Magaš Bilandžić.

**Ad 50.** Prihvaća se tema **Ivana Žagara** pod naslovom **Nogometna publika i raspad Jugoslavije - od nacionalističkih parola do međunacionalnih sukoba (1980.-1991.),** na poslijediplomskome doktorskome studiju Modernei suvremene hrvatske povijesti u europskom i svjetskom kontekstu, mentor: doc. dr. sc. Hrvoje Klasić.

**Ad 51.** Prihvaća se tema **Josipa Mihaljevića** pod naslovom **Konceptualni okvir igrifikacije hrvatskoga mrežnog rječnika**, na poslijediplomskome doktorskome studiju Informacijskih i komunikacijskih znanosti, mentorice: dr. sc. Lana Hudeček, zn. savjetnica (Institut za hrvatski jezik i jezikoslovlje) i doc. dr. sc. Petra Bago.

**Ad 52.** Prihvaća se tema **Kristine Romić** pod naslovom **Vrednovanje otvoreno dostupnih časopisa u hrvatskoj znanstvenoj zajednici**, na poslijediplomskome doktorskome studiju Informacijskih i komunikacijskih znanosti, mentorica: doc. dr. sc. Ivana Hebrang Grgić.

**Ad 53.** Prihvaća se tema **Mirte Blažev** pod naslovom **Učinak vlastitih i roditeljskih rodno stereotipnih uvjerenja na motivaciju učenika u STEM području**,na poslijediplomskome doktorskome studiju Psihologije mentorica: doc. dr. sc. Nina Pavlin-Bernardić.

**Ad 54.** Prihvaća se tema **Erika Brezovca** pod naslovom **Dimenzije društvene uključenosti i isključenosti konzumacije alkohola u Krapinsko-zagorskoj županiji,** na poslijediplomskome doktorskome studiju Sociologije, mentori: prof. dr. sc. Krunoslav Nikodem i doc. dr. sc. Krešimir Žažar.

**Ad 55.** Imenuje se stručno povjerenstvo za ocjenu doktorskoga rada **Josipa Galića** pod naslovom **Sintaksa imperativnih rečenica u hrvatskoglagoljskim neliturgijskim zbornicima**, mentor: dr. sc Milan Mihaljević, znanstveni savjetnik (Staroslavenski institut, Zagreb)

1. prof. emeritus dr. sc. Ivo Pranjković

2. prof. dr. sc. Josip Lisac (Sveučilište u Zadru)

3. dr. sc. Milan Mihaljević, znanstveni savjetnik (Staroslavenski institut, Zagreb)

**Ad** **56.** Imenuje se stručno povjerenstvo za ocjenu doktorskoga rada **Matka Matije Marušića** pod naslovom **Izgradnja i socijalna topografija seksterija u Dubrovniku od sredine 14. do druge polovice 15. stoljeća**, mentori: dr. sc. Danko Zelić, zn. savj. (Institut za povijest umjetnosti, Zagreb) i prof. dr. sc. Neven Budak

1. izv. prof. dr. sc. Predrag Marković

2. dr. sc. Irena Benyovsky Latin, zn. savjetnica (Hrvatski institut za povijest, Zagreb)

3. izv. prof. dr. sc. Zrinka Nikolić Jakus

**Ad** **57.** Imenuje se stručno povjerenstvo za ocjenu doktorskoga rada **Sonje Kačar** pod naslovom **Mezolitička društva istočnog Jadrana od početka do neolitizacije: od Istre do obala Epira** (franc. **Les sociétés mésolithiques de l'arc adriatique oriental: des origines à la néolithisation, de l'Istrie aux côtes épirotes**) u okviru međunarodnog dvojnog doktorata sa Sveučilištem u Toulouseu u Francuskoj, mentor: prof. dr. sc. Jean Vaquer, komentor: doc. dr. sc. Marcel Burić

1. prof. dr. sc. Jean Vaquer (University of Toulouse Jean – Jaurès TRACES)

2. prof. dr. sc. Catherine Commenge (University of Toulouse Jean – Jaurès TRACES)

3. prof. dr. sc. Claire Manen (University of Toulouse Jean – Jaurès TRACES)

4. doc. dr. sc. Marcel Burić

5. prof. dr. sc. Tihomila Težak-Gregl

6. doc. dr. sc. Nikola Vukosavljević

7. prof. dr. sc. Nena Galanidou (University of Crete, Gallou University Campus)

8. prof. dr. sc. Didier Binder (University of Nice Sophia Antipolis)

**Ad 58.** Imenuje se stručno povjerenstvo za ocjenu doktorskoga rada **Marije Rattinger** pod naslovom **Uloga slobodnog vremena i društvenih mreža u samoprocjeni kvalitete života učenika višeg sekundarnog obrazovanja,** mentor: doc. dr. sc. Tomislav Topolovčan (Učiteljski fakultet, Zagreb)

1. prof. dr. sc. Neven Hrvatić

2. doc. dr. sc. Tomislav Topolovčan (Učiteljski fakultet, Zagreb)

3. doc. dr. sc. Goran Livazović (Filozofski fakultet, Osijek)

**Ad 59.** Imenuje se stručno povjerenstvo za ocjenu doktorskoga rada **Lane Batinić** pod naslovom **Doprinos iskustava iz primarnih obitelji obaju partnera kvaliteti intimne veze u mlađoj odrasloj dobi,** mentorica: prof. dr. sc. Željka Kamenov

1. izv. prof. dr. sc. Margareta Jelić

2. prof. dr. sc. Željka Kamenov

3. izv. prof. dr. sc. Sanja Smojver Ažić (Filozofski fakultet, Rijeka)

**Ad 60.** Imenuje se stručno povjerenstvo za ocjenu doktorskoga rada **Sheruze Osmani Ballazhi** pod naslovom **Dječji međugrupni kontakt i stavovi u većinsko-manjinskom kontekstu: uloga obiteljskoga prijenosa etničkoga identiteta i socijalnih normi,** mentorica: prof. dr. sc. Dinka Čorkalo Biruški

1. doc. dr. sc. Blaž Rebernjak

2. prof. dr. sc. Dinka Čorkalo Biruški

3. prof. dr. sc. Violeta Petroska-Beška (Filozofski fakultet u Skopju, Sjeverna Makedonija)

**Ad 61.** Imenuje se stručno povjerenstvo za ocjenu doktorskoga rada **Jelene Parizoske** pod naslovom **Promjenjivost glagolskih frazema u engleskom i hrvatskom jeziku – kognitivnolingvistička analiza**, mentorica: prof. dr. sc Marija Omazić (Filozofski fakultet, Sveučilište Josip Juraj Strossmayer u Osijeku)

1. prof. dr. sc. Ivana Vidović-Bolt

2. prof. dr. sc. Ida Raffaelli

3. doc. dr. sc. Goran Schmidt (Filozofski fakultet, Osijek)

**Ad 62.** Imenuje se stručno povjerenstvo za ocjenu doktorskoga rada **Romane Benić Brzice** pod naslovom **Prikazivanja lika svećenika u književnosti hrvatskoga i slovenskoga modernizma**, mentor: prof. dr. sc. Zvonko Kovač

1. doc. dr. sc. Ivana Latković

2. prof. dr. sc. Zvonko Kovač

3. prof. dr. sc. Miran Štuhec (Filozofski fakultet Sveučilišta u Mariboru)

**Ad 63.** Prihvaća se izvještaj stručnoga povjerenstva i pozitivno ocjenjuje doktorski rad **Ljubimke Hajdin** pod naslovom **Pedagoško okruženje u vrtiću, poticaj za razvoj samoorganiziranih aktivnosti djece**. Predlaže se dorada rada.

**Ad 64.** Prihvaća se izvještaj stručnoga povjerenstva i pozitivno ocjenjuje doktorski rad **Matije Mate Škerbića** pod naslovom **Etika sporta Williama Johna Morgana**.

**Ad 65.** Prihvaća se izvještaj stručnoga povjerenstva i pozitivno ocjenjuje doktorski rad **Tine Laco** pod naslovom**Bosanskohercegovačka teatrologija nakon Drugoga svjetskog rata**.

**Ad 66.** Prihvaća se izvještaj stručnoga povjerenstva i pozitivno ocjenjuje doktorski rad **Davorina Vujčića** pod naslovom **Kiparski opus Vanje Radauša.**

**Ad 67.** Prihvaća se izvještaj stručnoga povjerenstva i pozitivno ocjenjuje doktorski rad **Eme Petričević** pod naslovom **Odrednice uključenosti u učenje fizike.**

**Ad 68.** Prihvaća se izvještaj stručnoga povjerenstva i pozitivno ocjenjuje doktorski rad **Maje Quien** pod naslovom **Ljudski kapital u školama i društvo znanja u Hrvatskoj.**

**Ad 69.** Dr. sc. D. Bagić prije izjašnjavanja o raspisivanju natječaja za upis na poslijediplomske studije napominje da se prvi puta javlja nekoliko studija koji su značajno snizili cijenu školarine, oko 25 posto, te da aktivnosti koje se provode na tom planu polako rezultiraju nekim pomacima. Za kandidate koji sad upišu studij cijena školarine na nekim doktorskim studijima u konačnici će biti osjetno niža zahvaljujući činjenici ne samo da su školarine niže nego su ukinuta i dodatna plaćanja vezano za obvezu plaćanja obrane doktorske disertacije.

Dr. sc. M. Tadinac vezano za stipendije za izvrsnost podsjetila je da je već na jednom Vijeću rekla da postoje doktorski studiji koji nikome nisu dodijelili stipendiju iako postoji odluka da je svaki doktorski studij dužan dodijeliti stipendiju najboljem kandidatu. Zamolila je prodekana da provjeri tu informaciju i ukoliko je točna da se nešto po tom pitanju poduzme.

Dr. sc. D. Bagić odgovorio je da će provjeriti i naglasio da je stipendiranje postalo redovita praksa na većini doktorskih studija.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Odobrava se raspis natječaja za upis kandidata na poslijediplomske studije u ak. god. 2019./2020.

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 70.** Prihvaća se tema **Alenke Krivičić Jedrejčić** za izradu završnog specijalističkog rada na poslijediplomskome specijalističkomestudiju Kliničke psihologije pod naslovom **Važnost terapijskog odnosa za ishod psihoterapije,** mentorica: prof. dr. sc. Lidija Arambašić

**Ad 71.** Prihvaća se izvještaj stručnoga povjerenstva i pozitivno ocjenjuje završni specijalistički rad **Silvane Rakocija** pod naslovom **Anksioznost i strategije suočavanja sa stresom u dijagnostičkom pregledu kardiovaskularnih bolesnika**.

**Ad 72.** Prihvaća se izvještaj stručnoga povjerenstva i pozitivno ocjenjuje završni specijalistički rad **Ane Staničić Kožul** pod naslovom **Uloga tjelesne aktivnosti u tretmanu depresije**.

**Ad 73.** Prihvaća se izvještaj stručnoga povjerenstva i pozitivno ocjenjuje završni specijalistički rad **Ane-Strahinje Ratković** pod naslovom **Psihološki aspekti transplantacije bubrega**.

Prije izjašnjavanja o molbama za slobodne studijske dekanica je izvijestila da će se za jesen prirediti novi pravilnik o slobodnim studijskim godinama s obzirom da prema novom Kolektivnom ugovoru slobodne studijske godine mogu koristiti i docenti i zaposlenici u nastavnim zvanjima.

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 74.** Odobrava se **prof.** **dr. sc. Tatjani Jukić Gregurić** korištenje slobodne studijske godine od 1. ožujka 2020. do 1. ožujka 2021.

**Ad 75.** Odobrava se **izv.** **prof. dr. sc. Marku Aleriću** korištenje slobodne studijske godine u ljetnom semestru 2019/2020. i zimskom semestru 2020/2021.

**Ad 76.** Imenuje se **prof. dr. sc. Miljenko Jurković** za pročelnika i **prof. dr. sc. Frano Dulibić** za zamjenika pročelnika Odsjeka za povijest umjetnosti za akad. god. 2019/2020. i 2020/2021.

**Ad 77.** Imenuje se **prof. dr. sc. Gordana Kuterovac Jagodić** za pročelnicu i **prof. dr. sc. Damir Ljubotina** za zamjenika pročelnice Odsjeka za psihologiju u ak. god. 2019/20. i 2020/21.

**Ad 78.** Imenuje se **doc. dr. sc. Gorana Bikić-Carić** za pročelnicu i **doc. dr. sc. Maja Zovko** za zamjenicu pročelnice Odsjeka za romanistiku za ak. god. 2019/2020. i 2020/2021.

**Ad 79.** Imenuje se **doc.** **dr. sc. Katja Radoš Perković** za pročelnicu i **doc.** **dr. sc. Vinko Kovačić** za zamjenika pročelnice Odsjeka za talijanistiku za ak. godinu 2019/2020. i 2020/2021.

**Ad 80.** Imenuje se **doc. dr. sc. Danijela Lugarić Vukas** za predstojnicu Zavoda za znanost o književnosti za akad. god. 2019/20. i 2020/21.

**Ad 81.** Imenuju se predstojnici katedri na Odsjeku za pedagogiju za akademsku godinu 2019/2020.:

Katedra za sistematsku pedagogiju : doc. dr. sc. Zvonimir Komar

Katedra za povijest pedagogije i andragogiju: v.d. prof. dr. sc Edita Slunjski

Katedra za didaktiku i školsku pedagogiju: doc. dr. sc. Ivan Markić

Katedra za predškolsku pedagogiju: prof. dr. sc. Edita Slunjski

Katedra za interkulturalnu pedagogiju: prof. dr. sc. Neven Hrvatić

**Ad 82.** Dekanica je izvijestila da Vijeće mora raspisati natječaj za dodjelu nagrade Franjo Marković koja se dodjeljuje povodom Dana Fakulteta. Danas će svima biti upućen dopis s rokovima za podnošenje prijedloga.

**Ad 83.**

Dekanica je izvijestila da je pripremljen raspored sjednica Vijeća za sljedeću akademsku godinu koji će biti poslan odsjecima kako bi svi mogli planirati svoje obaveze i prilagoditi ih obavezama Vijeća.

Dr. sc. M. Burić postavio je pitanje može li se osmisliti fakultetska zahvalnica koja bi se dodjeljivala onima s kojima odsjeci surađuju, primjerice Odsjek za arheologiju puno surađuje s lokalnim stanovništvom kod svojih istraživanja

Dr. sc. D. Bagić navodi da je Fakultet dosad davao razne zahvalnice te da to nije problem, potrebno je samo osmisliti dizajn zahvalnice.

Dr. sc. I. Polak postavila je pitanje kada će biti poznati rezultati upisa.

Dekanica je odgovorila da će se prvi rezultati znati nakon 15. srpnja.

S obzirom da više nije bilo pitanja zahvalila je svima na sudjelovanju i zaključila 10. redovitu sjednicu Fakultetskoga vijeća u akad. god. 2018/2019.

Sjednica je završila u 10:50.

 Dekanica

 prof. dr. sc. Vesna Vlahović-Štetić

Zapisnik sastavila:

Monika Mesaroš